Materská škola, L. Novomeského 1209/2, Senica


ŠKOLSKÝ VZDELÁVACÍ PROGRAM

„ČAROVNÉ DVIERKA“
[image: Kamaráti z domčeka / bien - SAShE.sk - Handmade Kresby]


	Názov Školského vzdelávacieho programu
	Čarovné dvierka

	Stupeň vzdelania
	predprimárne vzdelanie

	Dĺžka štúdia v  materskej škole
	niekoľkoročná dochádzka (spravidla 3,4 roky)
povinné predprimárne vzdelávanie (1 rok)
pokračovanie povinného predprimárneho vzdelávania (1 rok)

	Formy výchovy a vzdelávania
	celodenná (možnosť poldennej)

	Vyučovací jazyk
	slovenský

	Prerokovaný v pedagogickej rade
	11.03.2026

	Prerokovaný v rade školy
	24.02.2026

	Platný od:
	01.04.2026




Identifikačné údaje školy
	Názov školy   

	[image: E:\image001-1.jpg]Materská škola, L. Novomeského 1209/2,Senica 

	Kontakt 
	034/6546151, 034/6546152
mobil: + 421 905 579 546
www.mssenica.webnode.sk
materskaskola@mssenica.sk


Elokované pracoviská (EP) materskej školy
	EP Kalinčiakova 294

Kontakty
	zástupkyňa riaditeľky
Darina Malatinská

	
	034/6514103
2mssenica@gmail.com

	EP Kolónia544

Kontakty
	zástupkyňa riaditeľky
Bc. Zuzana Floriánová

	
	034/6514153
3mssenica@gmail.com

	EP Martina Bartoňa 5171/5

Kontakty
	zástupkyňa riaditeľky
Veronika Plottová

	
	034/6512101
6mssenica@gmail.com

	EP Robotnícka 114/6

Kontakty
	zástupkyňa riaditeľky
Erika Hazuchová

	
	034/6512551
5mssenica@gmail.com

	EP J. Kráľa 729

Kontakty
	zástupkyňa riaditeľky
Ing. Zuzana Khírová

	
	034/6514828, 0914 453 030
7mssenica@gmail.com

	EP Komenského1039

Kontakty
	zástupkyňa riaditeľky
Monika Palicová

	
	034/6512114, 0914 443 030
9mssenica@gmail.com

	EP Hollého 744/36

Kontakty
	zástupkyňa riaditeľky
Bc. Zuzana Kalamenovičová

	
	034/6514727, 0914 433 030
11mssenica@gmail.com

	MŠ L. Novomeského 1209/2

Kontakty
	zástupkyňa riaditeľky
Mgr. Zuzana Barčáková

	
	034/6515291, 0914 642 372
12mssenica@gmail.com







Obsah

1.CHARAKTERISTIKA MATERSKEJ ŠKOLY.................................................................5

1.1 Organizačné podmienky výchovy a vzdelávania v MŠ.......................................................8
2. POSLANIE ŠKOLY A CIELE VÝCHOVY A VZDELÁVANIA.................................. 9
2.1 Všeobecné ciele  výchova a vzdelávania v materskej škole............................................... 9
2.2 Vlastné ciele a poslanie materskej školy.............................................................................9
3. ZAMERANIE MATERSKEJ ŠKOLY.............................................................................11

4. STUPEŇ VZDELANIA......................................................................................................13
5. DĹŽKA ŠTÚDIA A FORMA VÝCHOVY A VZDELÁVANIA....................................13
6. UČEBNÉ OSNOVY ......................................................................................................... 16

6.1 Východiská plánovania.....................................................................................................20

7.  SYSTÉM PODPORY DETÍ V SÚLADE S PRINCÍPMI INKLUZÍVNEHO VZDELÁVANIA....................................................................................................................23
8.  STRATÉGIA DIGITÁLNEJ TRANSFORMÁCIE VZDELÁVANIA...................... 26
Príloha:   Štandardy, ktoré sa plnia priebežne................................................................... 27
Záznamy o platnosti a revidovaní školského vzdelávacieho program.............................  29 Dodatok č. 1 Zapracovanie inkluzívneho vzdelávania do školského vzdelávacieho programu (ŠkVP MŠ Senica)....................................................................................................................30










1. CHARAKTERISTIKA MATERSKEJ ŠKOLY
[image: Májový obrázok / bien - SAShE.sk - Handmade Kresby]
MOTTO:
Povedz mi niečo a ja to zabudnem.
Ukáž mi niečo a ja si to zapamätám.
Dovoľ mi,  aby som si to vyskúšal na vlastnej koži a ja to budem ovládať.
Dovoľ mi, aby som to prežil a ja to budem cítiť a chápať.
Ak sa má stať človek človekom, musí sa vzdelávať.
(J.A. Komenský)

Materská škola, L. Novomeského 1209/2, Senica je samostatný právny subjekt, je rozpočtovou organizáciou mesta Senica. Materská škola poskytuje celodennú starostlivosť      ( s možnosťou poldennej) spravidla deťom od troch do šiestich rokov,  deťom s povinným predprimárnym vzdelávaním a deťom s pokračovaním v povinnom predprimárnom vzdelávaní. Vo výnimočných prípadoch môžu MŠ navštevovať aj deti mladšie ako tri roky – ak sú vytvorené vhodné materiálne, personálne a priestorové podmienky a deti dosahujú požadovanú úroveň v oblasti hygienických návykov a sebaobsluhy.
Materská škola podporuje rozvoj komunikačných kompetencií, matematických kompetencií, a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií. 

Materská  škola  sídli v 8 samostatných budovách (elokované pracoviská /EP/):


	

Elokované pracovisko Kalinčiakova 294
Senica
	kapacita 3 triedy
[image: MŠ na Kalinčiakovej má novú fasádu]

	

Elokované pracovisko
Kolónia 544
Senica
	kapacita 2 triedy
[image: Materská škola na Kolónii dostala novú fasádu | Mesto Senica – oficiálne  stránky]

	
Elokované pracovisko Martina Bartoňa 5171/5
Senica
	kapacita 2 triedy
[image: Vybavenie]

	
Elokované pracovisko Robotnícka114/6
Senica
	kapacita 3 triedy
[image: https://scontent-vie1-1.xx.fbcdn.net/v/t1.0-9/121478612_1144851882597926_7115978607072696673_o.jpg?_nc_cat=109&ccb=2&_nc_sid=8bfeb9&_nc_ohc=WGcyXdkgdNwAX-Gq4zE&_nc_ht=scontent-vie1-1.xx&oh=35a20ca86c5a781a8faff489d6b2d32d&oe=5FCB575B]


	

Elokované pracovisko
J. Kráľa  729
Senica
	kapacita 4 triedy[image: Zatvorili materskú školu v Senici. - SME | MY Záhorie]

	

Elokované pracovisko
Komenského  1039
Senica
	kapacita 4 triedy
[image: ]

	

Elokované pracovisko
Hollého 744/36
Senica
	kapacita 4 triedy
[image: MŠ U veselého šaša oslávila 30 rokov | Mesto Senica – oficiálne stránky]

	

Materská škola
L. Novomeského 1209/2
Senica
	kapacita 5 tried
[image: Deti z MŠ L. Novomeského sa už tešia z vynovenej škôlky | Mesto Senica –  oficiálne stránky]






MŠ pozostáva z 8 elokovaných pracovísk , počet detí zaradených v jednotlivých triedach je v súlade s platnou legislatívou. Do tried MŠ  sa spravidla zaraďujú deti rovnakej vekovej kategórie.
Jednotlivé elokované pracoviská sú účelovo zariadené, ich súčasťou sú udržiavané školské dvory, ktoré sú oplotené, vybavené účelovým zariadením, ktoré spĺňa bezpečnostné požiadavky.
Každé elokované pracovisko má svoju školskú kuchyňu.
Vo všetkých elokovaných pracoviskách pôsobia zástupkyne riaditeľky, na ktoré sú delegované určité právomoci riaditeľky MŠ.

1.1 Organizačné podmienky výchovy a vzdelávania v MŠ
Denný poriadok
Denný poriadok je súhrn noriem, podľa ktorých sa organizuje život detí v materskej škole. Rešpektuje vekové a individuálne osobitosti dieťaťa. Denný poriadok je dostatočne pružný, umožňuje reagovať na potreby a záujmy detí, poskytuje priestor na pokojný, bezpečný, zmysluplný a aktívny pobyt dieťaťa v materskej škole.
Pri usporiadaní denných činností sa: 
· zabezpečuje vyvážené striedanie činností
· vytvára časový priestor na hru a učenie dieťaťa
· dodržiavajú zásady zdravej životosprávy
· dodržiava pevne stanovený čas na činnosti zabezpečujúce životosprávu.
V dennom poriadku sa striedajú:
· hry a hrové činnosti
· zdravotné cviky, relaxačné a dychové cvičenia
· vzdelávacie aktivity
·  pobyt vonku
· činnosti zabezpečujúce životosprávu /osobná hygiena, sebaobslužné činnosti, stolovanie, odpočinok/
Všetky organizačné formy denného poriadku sú po pedagogicko-psychologickej stránke rovnocenné.

2.  POSLANIE ŠKOLY A CIELE VÝCHOVY A VZDELÁVANIA
2.1 Všeobecné ciele výchovy a vzdelávania v materskej škole
Výchova a vzdelávanie v materskej škole a ich ciele sa odvíjajú od cieľov a vzdelávania uvedených v zákone č. 245/2008 Z.z. O výchove a vzdelávaní (školský zákon) a o zmene a doplnení niektorých zákonov v znení neskorších predpisov.
Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-emocionálnej úrovne ako základu na školské vzdelávanie a na život v spoločnosti.
Všeobecnými cieľmi výchovy a vzdelávania v materskej škole sú: 
· zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými,
· uľahčovať dieťaťu plynulú adaptáciu na zmenené – inštitucionálne, školské prostredie,
· podporovať vzťah dieťaťa k poznávaniu a učeniu, 
· podporovať rozvoj individuálnych spôsobilostí dieťaťa, 
· sprostredkovať základy verejnej kultúry a rozvíjať u dieťaťa dimenzie školskej spôsobilosti, aby sa ľahko adaptovalo na následné primárne vzdelávanie, 
· umožňovať dieťaťu napĺňať život a učenie prostredníctvom hry, priamej skúsenosti a aktívneho bádania, 
· uplatňovať a chrániť práva dieťaťa v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí, 
· identifikovať deti so špeciálnymi výchovno-vzdelávacími potrebami a zabezpečovať im podmienky na individuálny rozvoj v súlade s týmito potrebami, zabezpečovať dostupnosť a rovnosť vo výchove a vzdelávaní, 
· zabezpečovať dostupnosť poradenských a ďalších služieb pre všetky deti, 
· získavať dôveru rodičov pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečovanie blaha a potrieb detí.

2.2 Vlastné ciele a poslanie materskej školy
Východiskom vlastných cieľov a poslania výchovy a vzdelávania v Materskej škole, L. Novomeského 1209/2, Senica a jej elokovaných pracovísk sú všeobecné ciele ustanovené v Štátnom vzdelávacom programe pre predprimárne vzdelávanie a ciele výchovy a vzdelávania ustanovené v Školskom zákone.
Ciele našej MŠ:
· individuálnym prístupom uľahčovať plynulú adaptáciu dieťaťa na prostredie MŠ,
· podporovať detské sebavedomie, samostatnosť a istotu,
· hrou podporovať u detí túžbu po múdrosti, spoznávaní, kráse, dobre, akceptácii, empatii, reflexii a sebarealizácii,
· posilňovať vôľové vlastnosti detí,
· rozvíjať kreativitu, tvorivosť, aktívne bádanie, poznávanie,
· rozvíjať individuálne spôsobilosti detí s využitím progresívnych metód, variabilných a inovačných prístupov,
· formovať aktívny postoj k zdravému životnému štýlu (zdravá výživa, pozitívny vzťah k športovým a pohybovým aktivitám, ku zdraviu),
· utvárať pozitívny vzťah k prírode a k životnému prostrediu,
· utvárať predstavu o ľudových tradíciách a naďalej ich rozvíjať,
· rozvíjať dimenzie školskej spôsobilosti pre ľahšiu adaptáciu na primárne vzdelávanie,
· individuálnym prístupom rozvíjať spôsobilosti detí so špeciálnymi potrebami,
· uplatňovať a chrániť práva dieťaťa, vytvárať podmienky pre blaho všetkých detí,
· utvárať a rozvíjať kľúčové kompetencie detí prostredníctvom hry alebo inej zmysluplnej výchovno-vzdelávacej činnosti s rešpektovaním potrieb a záujmov detí,
· aktívne spolupracovať so zriaďovateľom, s rodinou, s organizáciami v Meste Senica (ZŠ, ZUŠ, CVČ Stonožka, Záhorská knižnica, Záhorské osvetové stredisko, Červený kríž, Záhorská galéria, Hasičský zbor, Dobrovoľný hasičský zbor, CPP, Rekreačné služby Mesta Senica – plaváreň, zimný štadión, MsKS...) a zúčastňovať sa kultúrno-spoločenských akcií organizovaných Mestom Senica.
Poslaním našej MŠ je ponúkať rovnosť šancí na výchovu a vzdelávanie, vytvárať vhodné podmienky na výchovu a vzdelanie detí v súlade s ich vekovými a individuálnymi osobitosťami, potrebami, podporovať komplexný rozvoj osobnosti detí, utvárať u detí predpoklady na ďalšie vzdelávanie, pripravovať deti na život v spoločnosti.




3. ZAMERANIE MATERSKEJ ŠKOLY
[image: Pastelkovo / bien - SAShE.sk - Handmade Kresby]
Motto
Všetko potrebné pre život som sa naučil v materskej škole.
(Robert Fulghum)

Zameranie MŠ, L. Novomeského 1209/2, Senica a jej elokovaných pracovísk vychádza z hlavného cieľa výchovy a vzdelávania v materskej škole, ktorým je dosiahnutie optimálnej kognitívnej, senzomotorickej a sociálno-citovej úrovne ako základu na školské vzdelávanie  a na život v spoločnosti.
Prostredníctvom aktivizujúcich, interaktívnych metód a zážitkového učenia sa zameriavame na rozvíjanie tvorivej, všestranne rozvinutej osobnosti dieťaťa, dosiahnutie vyváženého stavu telesného, duševného a sociálneho zdravia a formovanie aktívneho postoja k zdravému životnému štýlu, k životnému prostrediu.



Jednotlivé elokované pracoviská sa okrem hore uvedeného zamerania sústredia na nasledovné:
	EP 
Kalinčiakova 294
	EP sa zameriava na podporu zdravia a prevenciu chorôb, formuje u detí vzťah k ochrane a podpore svojho zdravia a zdravia iných ľudí, upriamuje pozornosť detí na zdravie, prvú pomoc a prevenciu chorôb a zranení.

	EP
Kolónia 544
	EP sa zameriava na dopravnú výchovu, na poznávanie a dodržiavanie základných pravidiel správania sa účastníkov cestnej premávky.

	EP
Robotnícka 114/6
	EP sa zameriava na znižovanie chorobnosti upevňovaním telesnej zdatnosti a odolnosti organizmu, psychickej odolnosti, vedie deti k uvedomelému správaniu sa v oblasti podpory a ochrany zdravia .

	EP
M. Bartoňa 5171/5
	EP sa zameriava na rozvíjanie ľudových tradícií, ktoré sú vlastné regiónu, v ktorom sa nachádza EP, primerane veku detí a vhodne zvolenými edukačnými prostriedkami rozvíja sebavedomie a národné povedomie detí.

	EP
J. Kráľa 728
	EP je zamerané na rozvíjanie komunikačných kompetencií detí. EP je situované v blízkosti Záhorskej knižnici v Senici, ktorú deti pravidelne navštevujú a spoznávajú literatúru, ktorá je zdrojom bohatej jazykovej skúsenosti, je zdrojom poznatkov a vedomostí a je dôležitým zdrojom pozitívnych zážitkov a skúseností, ktoré podporujú motiváciu, záujem o písanú kultúru, vzdelanie a učenie.

	EP
Komenského 1039
	EP sa zameriava na rozvoj enviromentálnej výchovy, na aktivity, ktoré utvárajú a upevňujú u detí pozitívne postoje k ochrane prírody a k starostlivosti o ňu(napr. „ čistenie studničky na Kunovskej strelnici, sadenie stromčekov, separovaný zber,...)

	EP
Hollého 744/36
	EP sa zameriava na rozvíjanie komunikačných zručností detí  a na rozvíjanie prosociálneho cítenia a správania detí. 

	MŠ 
L.Novomeského 1209/2
	Pohybovo-športové zameranie zahŕňa v podmienkach MŠ uskutočňovanie aktivít zameraných na telovýchovné a športové vyžitie detí, aktivít na uvedomenie si dôležitosti pohybu pre vlastné zdravie, pričom je využívané telovýchovné náradie a náčinie v MŠ, ako aj výhodné situovanie MŠ pri zimnom štadióne, futbalovom ihrisku, cyklotrase, parku, CVČ Stonožka.






4.   STUPEŇ VZDELANIA
Predprimárne vzdelanie (podľa § 16 ods. 2 Školského zákona) získa dieťa absolvovaním posledného ročníka predprimárneho vzdelávania v materskej škole. Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. 
Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa v ZŠ na žiadosť rodičov). 
Dokladom o získanom stupni vzdelania je Osvedčenie o získaní predprimárneho vzdelávania. Osvedčenie sa vydáva všetkým deťom, ktoré ukončili povinné predprimárne vzdelávanie v MŠ.
		
5.  DĹŽKA ŠTÚDIA A FORMA VÝCHOVY A VZDELÁVANIA
Dĺžka štúdia v materskej škole je niekoľkoročná -  1 až 4 roky. Štandardne dieťa nastupuje od 3 rokov veku a posledný rok pred nástupom do základnej školy je povinný.
Povinné predprimárne vzdelávanie trvá 1 rok - pre deti, ktoré do 31. augusta dosiahnu 5 rokov veku.
Výchova a vzdelávanie, poldenná aj celodenná, sa v materských školách uskutočňuje dennou formou.
Denná forma výchovy a vzdelávania sa môže uskutočňovať aj ako dištančná:
a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia,
b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetkých žiakov;
c) v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy
a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov,
d) v rozsahu nevyhnutne potrebnom, najviac však jeden mesiac, z dôvodov podľa § 150a ods. 2 školského zákona.
Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených zákonom.
Výchova a vzdelávanie sa v materskej škole uskutočňuje prostredníctvom nasledovných foriem denných činností:
• hry a činnosti podľa výberu detí,
• zdravotné cvičenie,
• vzdelávacia aktivita,
• pobyt vonku,
• činnosti zabezpečujúce životosprávu (osobná hygiena, stravovanie, odpočinok).
Hry a činnosti podľa výberu detí sú spontánne alebo učiteľkou navodzované hry. Ich súčasťou je dopoludnia aj ranný filter prípadne aj ranný kruh. Hry a činnosti podľa výberu detí sú zaraďované ako samostatná organizačná jednotka počas prichádzania detí do materskej školy
a odchádzania popoludní. Súbežne s nimi sa môžu uskutočňovať aj vzdelávacie aktivity. Pri navodzovaní obsahu hier a činností podľa výberu detí sa kladie dôraz na uplatňovanie ich individuálnych záujmov a potrieb.
Zdravotné cvičenie sa realizuje každý deň v určitom čase zásadne pred jedlom (spravidla pred desiatou) s podmienkou dodržiavania hygienických zásad (vo vyvetranej miestnosti, prípadne vonku). Patrí k vopred plánovaným činnostiam. Môže sa zaradiť aj viackrát v priebehu dňa a môže sa realizovať tak v interiéri (herňa, telocvičňa), ako aj v exteriéri materskej školy (školský dvor, terasa, ihrisko a.i.).
Vzdelávacie aktivity sú aktivitami vzťahujúcimi sa na sprostredkovanie plánovaných vzdelávacích obsahov jednotlivých vzdelávacích oblastí.
V rámci vzdelávacích aktivít sa vytvára nosný priestor na postupné dosahovanie výkonových štandardov. Vzdelávacie aktivity sa zaraďujú ako samostatná organizačná jednotka alebo môžu byť súčasťou všetkých ostatných denných činností. Sú realizované ako individuálne, skupinové alebo frontálne aktivity detí. Časové trvanie vzdelávacej aktivity musí rešpektovať schopnosti a potreby detí, ich vývinové osobitosti a zákonitosti psychohygieny.
Pobyt vonku plní okrem pedagogickej a rekreačnej aj významnú zdravotnú funkciu. Súčasťou pobytu vonku sú najmä spontánne pohybové aktivity, voľné hry podľa výberu detí a vychádzka mimo areálu materskej školy. V rámci pobytu vonku môžu byť zaradené aj vzdelávacie aktivity a zdravotné cvičenie tak, aby bol ponechaný dostatok času na spontánne hry a pohybové aktivity detí. Realizuje sa každodenne, skrátiť, či úplne vynechať sa môže len z dôvodu mimoriadne nepriaznivých meteorologických podmienok. Ak sa pobyt vonku skráti alebo nerealizuje, je potrebné zabezpečiť podmienky na pohybovú aktivitu detí v triede alebo telocvični (ak ju materská škola má).
Činnosti zabezpečujúce životosprávu
Stravovanie detí sa zabezpečuje v pevne stanovenom čase, pričom sa odporúča dodržať trojhodinový interval medzi podávanými jedlami (desiata, obed, olovrant). Čas podávania jedla sa stanovuje podľa podmienok prevádzky materskej školy. Odpočinok sa zaraďuje po obede, pričom jeho trvanie závisí od potrieb detí. Ležadlá musia byť zdravotne nezávadné. Minimálne trvanie odpočinku je 30 minút. Odpočinok v jednotriednej materskej škole, ako aj vo vekovo heterogénnych triedach, sa diferencuje podľa potrieb detí. Nesmie sa narúšať realizáciou krúžkovej činnosti.
Všetky formy denných činností detí usmerňujú kvalifikované učiteľky pre predprimárne vzdelávanie.
Organizácia výchovno-vzdelávacej činnosti v materskej škole je charakteristická flexibilitou striedania spontánnych a riadených činností. Formy denných činností sa realizujú súbežne alebo ako samostatné organizačné jednotky. Usporiadanie denných činností spracúva materská škola vo forme denného poriadku, ktorý:
• zabezpečuje vyvážené striedanie spontánnych hier a riadených činností,
• vytvára dostatočný priestor pre individuálne potreby a záujmy detí,
• zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok),
• umožňuje poskytovanie podporných opatrení vo výchove a vzdelávaní podľa zákona13 a katalógu podporných opatrení, ktorý vydáva ministerstvo.












6. UČEBNÉ OSNOVY
[image: Prázdniny u babky - leto / bien - SAShE.sk - Handmade Kresby]


· Školský vzdelávací program MŠ, L. Novomeského 1209/2, Senica:
„Čarovné dvierka“
· Zákon č. 245/2008 Z.z. O výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.
· Učebné osnovy sú súčasťou školských vzdelávacích programov. (§ 9 ods.6)
· Učebnými osnovami materskej školy môžu byť vzdelávacie štandardy jednotlivých vzdelávacích oblastí. (§ 9 ods. 7)
· Učebnými osnovami školského vzdelávacieho programu MŠ, L. Novomeského 1209/2, Senica  sú vzdelávacie štandardy jednotlivých vzdelávacích oblastí Štátneho vzdelávacieho programu pre predprimárne vzdelávanie v materských školách.
· Učebné osnovy sú rozpracované do 4 obsahových tematických celkov s témami a podtémami.
· Tematické celky: Jeseň, Zima, Jar, Leto





	JESEŇ
[image: Domčekovo 20 / bien - SAShE.sk - Handmade Kresby]
	ZIMA
[image: Obrázok maličký 10. / bien - SAShE.sk - Handmade Kresby]
	JAR
[image: Obrázok maličký 8. / bien - SAShE.sk - Handmade Kresby]
	LETO
[image: Kocúrik od susedov - na želanie / bien - SAShE.sk - Handmade Kresby]



· Témy – mesiace v školskom roku /s názvom/
	September
Október
November
	December
Január
Február
	Marec
Apríl
Máj
	Jún
Júl- letná prevádzka
August – letná prevádzka


Podtémy sa plnia týždenne, ich poradie nie je záväzné –je možné ho meniť.
	· Vitajte v MŠ
· Ja, moja rodina, moji kamaráti
· Naše mesto
· Bezpečne do MŠ
· Plody jesene
· Počasie
· Zdravá výživa
· Farby
· Ľudské telo
· Ochrana zdravia
· Doprava
· Ľudia a ich práca
	· Mikuláš
· Časové vzťahy
· Vianoce
· Zvieratá a vtáky v zime
· Krajiny večného ľadu a snehu
· Prírodné javy
· Zimné radovánky
· Fašiangy a tradície
· Vesmír
· Predmety a ich vlastnosti
	· Kniha, môj kamarát
· Ročné obdobia
· Od semiačka po rastlinku
· Jar je tu
· Veľká noc
· Domáce zvieratá a ich mláďatá
· Lesné zvieratá
· Chráňme prírodu, stromy, kríky
· Rodina, Slovensko – moja vlasť
· Kvety
· Hmyz, život pri vode
· Záchranári
	· Týždeň detskej radosti
· Cestovanie
· Exotické krajiny
· Dovidenia kamaráti
· Letná prevádzka: voľné hry a hrové činnosti






Ukážka:
	Tematický celok
	Téma
	Podtéma

	JESEŇ
	September

„Ja -  škôlkar“

	· Vitajte v MŠ
· Ja, moja rodina, moji kamaráti
· Naše mesto
· Bezpečne do MŠ


Charakteristika - v rámci septembrových  podtém sa deti oboznamujú s materskou školou – interiérom a exteriérom, vedia sa predstaviť menom, priezviskom, poznajú svojich kamarátov – ich mená i mená učiteliek v triede. Osvojujú si poznatky o význame rodiny, pomenúvajú členov svojej rodiny. Spoznávajú poznatky o meste i oboznamujú sa s pravidlami cestnej premávky aj s pravidlami v triede.
Vzdelávacie oblasti  – jazyk a komunikácia, matematika a práca s informáciami, človek a príroda, človek a spoločnosť, človek a svet práca, umenie a kultúra, zdravie a pohyb.
· Hlavné ciele vzdelávacích oblastí:
	Jazyk a komunikácia

	Hlavným cieľom vzdelávacej oblasti Jazyk a komunikácia je rozvinutie komunikačných kompetencií dieťaťa vo všetkých jazykových rovinách s využitím špecifického rozvojového potenciálu písanej reči.

	
Matematika a práca s informáciami

	Hlavným cieľom vzdelávacej oblasti Matematika a práca s informáciami je poskytnúť základy matematických a informatických poznatkov a zručností, pomocou ktorých sa ďalej rozvíja matematické myslenie a matematické kompetencie nevyhnutné pre vzdelávanie na vyšších stupňoch vzdelávania. Prostredníctvom jej obsahu sa začína rozvíjať logické myslenie dieťaťa, chápanie čísel a jednoduchých operácií s nimi, ako aj algoritmické myslenie. V rámci rozvoja geometrických predstáv sa požiadavky na výkon detí sústreďujú na orientáciu v priestore, poznávanie geometrických útvarov a na zoznamovanie sa s problematikou merania dĺžky. 

	Človek a spoločnosť

	Hlavným cieľom vzdelávacej oblasti Človek a spoločnosť je viesť dieťa k základnej orientácii v blízkom spoločenskom prostredí – v jeho časových, priestorových, sociálnych, medziľudských vzťahoch. Táto vzdelávacia oblasť sa orientuje na poznávanie spoločenského prostredia a na prosociálnu výchovu.

	

Človek a príroda


	Hlavným cieľom vzdelávacej oblasti Človek a príroda je počiatočný rozvoj prírodovednej gramotnosti. Úlohou učiteľky je viesť deti k vyjadrovaniu aktuálnych predstáv o predmetoch, javoch a situáciách určených vzdelávacími štandardmi tak, aby malo každé dieťa možnosť vyjadriť svoju predstavu a prostredníctvom premyslených podnetov učiteľky ju meniť a zdokonaľovať

	
Človek a svet práce

	Hlavným cieľom vzdelávacej oblasti Človek a svet práce je utváranie a rozvíjanie základných zručností dieťaťa zvládať úkony bežného dňa a zručností pri používaní nástrojov potrebných v bežnom živote, pričom sa dôraz kladie na rozvíjanie tých, ktoré sú v rámci vývinového hľadiska pre dieťa dôležité; napríklad vytvára grafomotorické predispozície, lepšie zvláda sebaobslužné činnosti, zvláda bežné úkony v domácnosti. Učiteľkinou úlohou je vytvárať dostatočný priestor s dostatočným materiálnym zabezpečením na to, aby každé dieťa malo rovnakú možnosť prakticky si rozvíjať zručnosti, ktoré sú špecifikované vzdelávacími štandardmi. 

	
Umenie a kultúra - 
hudobná a výtvarná
výchova

	Hudobná výchova -  hlavným cieľom hudobnej výchovy je rozvíjať elementárne hudobné schopnosti, zručnosti a návyky detí predškolského veku, ktoré sa stanú základom pre ich ďalšie plnohodnotné zmocňovanie sa hudby. Ide o komplex hudobných aktivít, ktoré sa navzájom prelínajú, podmieňujú, dopĺňajú, podporujú a zmysluplne integrujú. Dieťa je potrebné vnímať ako jedinečnú osobnosť s väčšou, či menšou mierou hudobného nadania, ktorá má právo byť rozvíjaná po hudobnej i emocionálnej stránke. Jednotlivé hudobno-výchovné činnosti tvoria šesť podoblastí tejto vzdelávacej oblasti.

Výtvarná výchova -  hlavným cieľom výtvarnej výchovy je dosiahnuť, aby deti prostredníctvom hravých výtvarných činností s materiálmi a nástrojmi pomocou jednoduchých výtvarných vyjadrovacích prostriedkov vyjadrovali svoje predstavy, rozvíjali si fantáziu a tvorivosť, získavali a rozvíjali si elementárne výtvarné schopnosti, zručnosti a návyky. Výtvarná výchova oboznamuje dieťa s prostredím výtvarnej tvorby, predstavujúcej komplexný spôsob poznávania sveta, na ktorom sa v harmonickom vzťahu podieľajú všetky zložky osobnosti: senzibilita, racionalita, intelekt, intuícia, temperament, fantázia, vedomé i nevedomé duševné aktivity.

	
Zdravie a pohyb

	Hlavným cieľom vzdelávacej oblasti Zdravie a pohyb je poskytovať základné informácie súvisiace so zdravím a súčasne prostredníctvom vhodných telesných cvičení viesť dieťa k osvojeniu a zdokonaľovaniu pohybových schopností a zručností.


Jednotlivé vzdelávacie oblasti sú štruktúrované do podoblastí, ktoré vyjadrujú svojbytnú logiku každej vzdelávacej oblasti. Osobitosti vzdelávacích oblastí sa rešpektujú tým, že štruktúra každej z nich je spracovaná vo viacúrovňovom členení.
· každá vzdelávacia oblasť: obsahové, výkonové štandardy, výkonové úrovne, evaluačné otázky
· plánovanie výchovno-vzdelávacej činnosti: týždenné 

6.1. Východiská plánovania
Plánovanie výchovno-vzdelávacej činnosti v MŠ znamená cieľavedomé, systematické, zodpovedné a slobodné plánovanie činností a aktivít pre deti predškolského veku.
Pri plánovaní výchovno-vzdelávacích aktivít v našej MŠ a jej elokovaných pracoviskách jednotlivé aktivity, činnosti rozdeľujeme, dopĺňame a prispôsobujeme podľa aktuálnej úrovne vývoja detí, rešpektujeme ich sociokultúrne prostredie, dodržiavame didaktické zásady, prihliadame na zameranie jednotlivých elokovaných pracovísk. Učiteľky spolupracujú na prípravách a plánovaní výchovno-vzdelávacej činnosti v konkrétnej triede.
Je na vzájomnej súčinnosti a dohode učiteliek tvorba týždenných plánov výchovno-vzdelávacej činnosti. V rámci cielenej vzdelávacej aktivity zohľadňujú možnosť voľby vzájomne kombinovať a prelínať príslušné vzdelávacie oblasti. 
Tematické celky, témy a k nim príslušné podtémy predstavujú ucelenú opornú konštrukciu pre štruktúrovanie obsahu vzdelávania a zohľadňujú i zmysluplný situačný kontext aktivít s deťmi v rámci určitého obdobia. Poradie podtém nie je záväzné –je možné ho meniť.





„ČAROVNÉ DVIERKA“
	JESEŇ

	· Vitajte v MŠ
· Ja, moja rodina, moji kamaráti
· Naše mesto
· Bezpečne do MŠ
· Plody jesene
· Počasie
· Zdravá výživa
· Farby
· Ľudské telo
· Ochrana zdravia
· Doprava
· Ľudia a ich práca
	[image: Domčekovo 20 / bien - SAShE.sk - Handmade Kresby]

	ZIMA
	· Mikuláš
· Časové vzťahy
· Vianoce
· Zvieratá a vtáky v zime
· Krajiny večného ľadu a snehu
· Prírodné javy
· Zimné radovánky
· Fašiangy a tradície
· Vesmír
· Predmety a ich vlastnosti
	[image: Obrázok maličký 10. / bien - SAShE.sk - Handmade Kresby]

	JAR
	· Kniha, môj kamarát
· Ročné obdobia
· Od semiačka po rastlinku
· Jar je tu
· Veľká noc
· Domáce zvieratá a ich mláďatá
· Lesné zvieratá
· Chráňme prírodu, stromy, kríky
· Rodina, Slovensko – moja vlasť
· Kvety
· Hmyz, život pri vode
· Záchranári
	[image: Obrázok maličký 8. / bien - SAShE.sk - Handmade Kresby]

	LETO
	· Týždeň detskej radosti
· Cestovanie
· Exotické krajiny
· Dovidenia kamaráti
	[image: Vŕšky 6 / bien - SAShE.sk - Handmade Kresby]




„ČAROVNÉ DVIERKA“
	Jeseň
	September
„Ja -  škôlkar“

	· Vitajte v MŠ
· Ja, moja rodina, moji kamaráti
· Naše mesto
· Bezpečne do MŠ

	
	Október
„Farebná jeseň“

	· Plody jesene
· Počasie
· Zdravá výživa
· Farby


	
	November
„Moje telo, doprava a remeslá“

	· Ľudské telo
· Ochrana zdravia
· Doprava
· Ľudia a ich práca


	Zima
	December
„Advent“

	· Mikuláš
· Časové vzťahy
· Vianoce


	
	Január
„Zima, zima tu je“

	· Zvieratá a vtáky v zime
· Krajiny večného ľadu a snehu
· Prírodné javy
· Zimné radovánky


	
	Február
„Spoznávajme veci okolo nás“

	· Fašiangy a tradície
· Vesmír
· Predmety a ich vlastnosti


	Jar
	Marec
„Príroda sa zobúdza“

	· Kniha, môj kamarát
· Ročné obdobia
· Od semiačka po rastlinku
· Jar je tu

	
	Apríl
„Živá a neživá príroda“

	· Veľká noc
· Domáce zvieratá a ich mláďatá
· Lesné zvieratá
· Chráňme prírodu, stromy, kríky


	
	Máj
„Rodina“

	· Rodina, Slovensko – moja vlasť
· Kvety
· Hmyz, život pri vode
· Záchranári

	Leto
	Jún

„Letné dobrodružstvo“

	· Týždeň detskej radosti
· Cestovanie
· Exotické krajiny
· Dovidenia kamaráti







7.  SYSTÉM PODPORY DETÍ V SÚLADE S PRINCÍPMI INKLUZÍVNEHO VZDELÁVANIA
Systém podpory detí pre inkluzívne vzdelávanie zahŕňa komplexný prístup spájajúci školu, rodinu a odborníkov na identifikáciu potrieb a silných stránok dieťaťa. Vytvára bezpečné a spravodlivé prostredie pre všetky deti.
Kľúčové prvky systému podpory v inkluzívnom vzdelávaní:
· Komplexný prístup: Spolupráca medzi školou, rodinou a odborníkmi s cieľom vytvoriť tímový plán podpory.
· Identifikácia potrieb: Zameranie sa na silné stránky a spôsoby učenia konkrétneho dieťaťa.
· Princípy: Vzdelávanie všetkých detí bez ohľadu na ich potreby alebo pôvod, s dôrazom na férové podmienky. 
Tento systém podporuje školu v inkluzívnom prístupe a zabezpečuje, že každé dieťa má rovnaké príležitosti na vzdelávanie poskytovaním podporných opatrení. 
Podporné opatrenie vo výchove a vzdelávaní je pomoc poskytovaná dieťaťu, aby mohlo plnohodnotne rozvíjať svoj potenciál a zapájať sa do vzdelávania.
[image: https://www.minedu.sk/data/images/88367.jpg]

 Podporné opatrenia využívané v prostredí našej MŠ:
Personálna a odborná pomoc
· Pedagogický asistent: Pomáha dieťaťu priamo v triede s hrami, sebaobsluhou a vzdelávacími aktivitami. 
· Školský podporný tím: Zahŕňa pomoc školského špeciálneho pedagóga  priamo v priestoroch škôlky. 
Úpravy výchovno-vzdelávacieho procesu
· Jazyková podpora: Určená pre deti cudzincov alebo deti s iným materinským jazykom na osvojenie si slovenčiny hravou formou. 
· Rozvíjajúce programy: Napríklad rozvíjanie grafomotoriky, fonematického uvedomovania,  alebo naratívnych schopností. 
· Úprava organizácie výchovy: Skrátenie času stráveného v kolektíve alebo postupné predlžovanie pobytu v MŠ (adaptačný proces).
Materiálne a priestorové zabezpečenie
· Kompenzačné pomôcky: Špeciálne stoličky, úchyty na ceruzky, senzomotorické pomôcky (napr. balančné podložky pre deti s ADHD, antistresové loptičky...). 
· Úprava prostredia: Vytvorenie tichého kútika alebo relaxačnej zóny, kde si dieťa môže oddýchnuť pri senzorickom preťažení. 
Každá materská škola poskytuje podmienky pre inkluzívne vzdelávanie.
Deti, pre ktoré je predprimárne vzdelávanie povinné, sa spravidla zaraďujú do samostatnej
triedy.  Deti so zdravotným znevýhodnením sa zaraďujú do tried spolu s ostatnými deťmi
alebo do samostatných tried pre deti so zdravotným znevýhodnením; deti so špeciálnymi
výchovno-vzdelávacími potrebami, ktoré nie sú deťmi so zdravotným znevýhodnením, sa
zaraďujú do tried spolu s ostatnými deťmi. 
O zaradení dieťaťa so zdravotným znevýhodnením rozhodne riaditeľ materskej školy na základe odporúčania všeobecného lekára pre deti a dorast a zariadenia poradenstva a prevencie a na základe vopred prerokovaného informovaného súhlasu zákonného zástupcu alebo zástupcu zariadenia.
O zaradení dieťaťa s nadaním rozhodne riaditeľ materskej školy na základe odporúčania
zariadenia poradenstva a prevencie a na základe vopred prerokovaného informovaného
súhlasu zákonného zástupcu alebo zástupcu zariadenia.  Počet detí v triede môže byť
znížený najviac o dve za každé dieťa so zdravotným znevýhodnením a dieťa s nadaním.

V rámci inklúzie berieme do úvahy: 
1. Spravodlivosť a rovnosť v poskytovaní výchovy a vzdelávania
Všetky deti bez ohľadu na pohlavie, vierovyznanie, etnickú, jazykovú alebo kultúrnu
príslušnosť, ekonomické zázemie a zdravotné znevýhodnenie alebo nadanie majú rovnaký
prístup k vzdelávaniu.

2. Koordinované ciele a spolupráca
Zabezpečovanie inkluzívneho vzdelávania vyžaduje úzku a intenzívnu spoluprácu všetkých
zainteresovaných a dobre štruktúrovaný tím, ktorý podporuje inkluzívnosť vo vzdelávaní.
Materská škola zabezpečuje intenzívnu spoluprácu aj s rodičmi detí so špeciálnymi
výchovno-vzdelávacími potrebami, pričom rodičia, deti a ďalší odborníci vytvárajú
koordinovaný tím, aby sa zabezpečili konkrétne potreby týchto detí. 

3. Pripravenosť pedagogických zamestnancov materských škôl na inkluzívne vzdelávanie
Materská škola vytvára podmienky na to, aby všetci pedagogickí zamestnanci materských
škôl boli schopní pedagogického diagnostikovania, a aby materská škola bola v úzkom
kontakte s odborníkmi z príslušného zariadenia poradenstva a prevencie. Učiteľky
materských škôl sú schopné pristupovať k týmto deťom individuálne a zabezpečovať ich
zmysluplný individuálny rozvoj. Materská škola rovnako vytvára podmienky na intenzívnu
spoluprácu a komunikáciu s rodičmi detí so zdravotným znevýhodnením a s nadaním.

4. Inkluzívne prostredie materskej školy
Materská škola dbá o to, aby v rámci svojich priestorov zabezpečila univerzálny dizajn
rešpektujúci potreby detí so špeciálnymi výchovno-vzdelávacími potrebami a zabezpečila
tak plnú participáciu detí na živote školy. Materská škola zároveň dbá aj o odbúranie
všetkých bariér, ktoré by mohli narúšať proces inklúzie vo vzdelávaní. Okrem fyzických
bariér ide aj o bariéry informačné a komunikačné.. Prostredie je zabezpečené tak, aby v čo
najväčšej miere spájalo všetky deti.
Dieťa so zdravotným znevýhodnením sa vzdeláva podľa školského vzdelávacieho programu
školy.  Ak jeho špeciálne výchovno-vzdelávacie potreby neumožňujú, aby sa vzdelávalo
podľa školského vzdelávacieho programu, dieťa sa vzdeláva podľa individuálneho
vzdelávacieho programu vypracovaného v súlade s odporúčaniami zariadenia poradenstva
a prevencie a s informovaným súhlasom zákonného zástupcu dieťaťa. Deťom so zdravotným znevýhodnením a deťom s nadaním sa v súlade s princípmi inkluzívneho vzdelávania a odporúčaniami zariadenia poradenstva a prevencie poskytujú podporné opatrenia.
Materské školy sú povinné vytvárať inkluzívne prostredie pre všetky deti, vrátane detí
cudzincov


8.  STRATÉGIA DIGITÁLNEJ TRANSFORMÁCIE VZDELÁVANIA
Digitálna transformácia predprimárneho vzdelávania predstavuje systematický, premyslený
a pedagogicky ukotvený proces, ktorého cieľom je zmysluplné začleňovanie digitálnych
technológií a rozvoj digitálnych zručností do výchovno-vzdelávacej činnosti materskej školy
v súlade s vývinovými osobitosťami detí predškolského veku.
Cieľom materskej školy je na veku primeranej úrovni podporovať u detí porozumenie
základným javom digitálnej doby, rozvíjať pozitívne a zodpovedné postoje k digitálnym
technológiám a budovať základy digitálneho a informatického myslenia prostredníctvom hry,
objavovania, tvorivých činností a riešenia problémov, a to s využitím veku primeraných
digitálnych aj nedigitálnych pomôcok.
Základom kvalitnej digitálnej transformácie je celoškolský, systematický prístup, ktorý zahŕňa zmenu pedagogických prístupov, podporu aktívneho učenia sa detí a dôraz na rovnováhu medzi digitálnymi a nedigitálnymi skúsenosťami. Digitálne technológie sú využívané ako podporný nástroj učenia sa, nie ako náhrada priamej skúsenosti, pohybu, sociálnej interakcie a hry.
Neoddeliteľnou súčasťou tohto procesu je rozvoj digitálnych kompetencií pedagogických
zamestnancov a ostatných zamestnancov materskej školy, vrátane schopnosti kriticky vyberať
a reflektovať vhodné digitálne nástroje, vytvárať bezpečné a podnetné vzdelávacie prostredie
a modelovať zodpovedné používanie technológií.
Pri využívaní digitálnych pomôcok sa uplatňuje personalizovaný a inkluzívny prístup, ktorý
rešpektuje individuálne potreby, tempo učenia sa a východiskovú úroveň každého dieťaťa,
pričom sa dôsledne dbá na ochranu jeho fyzického a psychického zdravia.
Učiteľky MŠ zmysluplne a s ohľadom na individuálne osobitosti detí využívajú interaktívne tabule, detské interaktívne programy (EDUGYM), stolové počítače, Bee – boty...






Štandardy, ktoré sa plnia priebežne

	Vzdelávacia oblasť Jazyk a komunikácia

	1. Aktívne a spontánne nadväzuje rečový kontakt s inými osobami – deťmi i dospelými.

	2. Reaguje na neverbálne signály (gestá, mimiku), udržuje očný kontakt, hlasnosť prejavu prispôsobuje situácii.

	3. Používanie jazyka prispôsobuje sociálnym situáciám a vzťahom.

	4. Pozná a dodržuje základné pravidlá vedenia dialógu.

	5. Rozumie spisovnej podobe jazyka.

	6. Identifikuje niektoré písmená abecedy.

	7. Pri kreslení a grafomotorických činnostiach sedí vzpriamene, vzdialenosť očí od podložky je primeraná. 

	8. Úchop a tlak ceruzky zodpovedá norme.



	Vzdelávacia oblasť Človek a spoločnosť

	1. Plynule rozpráva o svojich záľubách aj povinnostiach.

	2. Vie, koľko má rokov.

	3. Oslovuje menom rovesníkov v triede.

	4. Pozná mená učiteliek v triede.

	5. Nadviaže adekvátny sociálny kontakt (verbálny i neverbálny) s inými osobami – deťmi i dospelými.

	6. Volí vhodný pozdrav vzhľadom na aktuálnu situáciu.

	7. Odzdraví primerane situácii akceptujúc osobu, s ktorou sa zdraví.

	8. Používa pozdrav, prosbu, poďakovanie, ospravedlnenie vzhľadom na aktuálnu situáciu.

	9. Rešpektuje dohodnuté pravidlá spoločensky prijateľného správania.

	10. Správa sa ohľaduplne k deťom i dospelým.

	11. Identifikuje pozitívne ľudské vlastnosti.

	12. Identifikuje negatívne ľudské vlastnosti.

	13. Spolupracuje  v skupinovej činnosti na základe osobných predpokladov. 

	14. Sústredí sa na činnosť na základe zapojenia vôľových vlastností.

	15. Vyjadruje pocity zo zážitku, vypočutej rozprávky alebo príbehu – pozitívne i negatívne.

	16. Dokončuje individuálnu alebo skupinovú činnosť.

	17. Reaguje spoločensky prijateľným spôsobom na aktuálne prejavy emócií – pozitívne i negatívne.

	18. V dialógu vie vypočuť iných (deti i dospelých).

	19. Správa sa priateľsky k deťom i dospelým.

	20. Požiada o pomoc, keď si to situácia vyžaduje. 

	21. Poďakuje za pomoc od druhých.

	22. Poskytne iným pomoc.

	23. Obdarí druhých.

	24. Podelí sa o veci.

	25. Reaguje adekvátne na dobré skutky.

	26. Presadzuje sa v hre alebo v činnosti spoločensky prijateľným spôsobom.

	27. Opíše aktuálne emócie.

	28. Rozlišuje dobré a zlé správanie.

	29. Uvedomuje si na elementárnej úrovni dôsledky svojho správania. 



	Vzdelávacia oblasť Zdravie a pohyb

	1. Má osvojené základné hygienické návyky (použitie toalety a toaletného papiera, umývanie rúk po použití toalety, umývanie rúk pred jedlom a po zašpinení sa atď.).

	2. Ovláda základné sebaobslužné činnosti.

	3. Aktívne sa zúčastňuje na príprave stolovania (desiata, obed, olovrant), používa príbor a dodržiava čistotu pri stolovaní.

	4. Udržiava poriadok vo svojom okolí.

	5. Dodržiava pravidlá v pohybových hrách.

Dodatok č. 1
Zapracovanie inkluzívneho vzdelávania do školského vzdelávacieho programu (ŠkVP MŠ Senica)


Vymedzenie cieľov, poslania a zamerania školy
Cieľ, poslanie a zameranie materskej školy vychádza z princípov výchovy a vzdelávania podľa § 3 školského zákona. V rámci týchto princípov sa naša škola hlási aj k princípom inkluzívneho vzdelávania (§ 3 písm. d) školského zákona), ktoré je uskutočňované na základe rovnosti príležitostí, rešpektovania výchovno-vzdelávacích potrieb, individuálnych osobitostí a aktívneho zapojenia všetkých detí predškolského veku  do výchovno-vzdelávacieho procesu. 
A nielen žiakov, ale aj každého dospelého človeka v školskom prostredí – t. j. rodičov i pedagogických zamestnancov materskej školy v spolupráci s vedením MŠ, centrom poradenstva a prevencie a ďalšími externými organizáciami.

Od školského r. 2026/2027 nastúpila naša škola na cestu k inkluzívnemu vzdelávaniu otvorením sa pre nové profesie a činnosti so snahou budovať inkluzívnu klímu a kultúru.

Inkluzívna cesta je zameraná na:
· podporu každého dieťaťa predškolského veku, ale aj učiteľa a rodiča v tom, čo potrebuje k  svojmu rastu,
· poskytovanie komplexnej podpory na škole v spolupráci so školským podporným tímom  prostredníctvom preventívnych aktivít, programov a včasného reagovania na krízové situácie,
· budovanie vzťahového trojuholníka dieťa, rodič a učiteľ,
·  formatívne hodnotenie a reflexiu.

Naša  škola je otvorená  pre  predprimárne  vzdelávanie  všetkých  detí  predškolského  veku 
v rozsahu a kvalite zodpovedajúcej ich individuálnym potrebám, potrebám triedy a školy. Pri práci využívame inkluzívny prístup, aby každé dieťa bolo vnímané ako jedinečné a cítilo sa tak. Chceme tak zabezpečiť rovný prístup k vzdelávaniu pre všetky deti, primeraný rozvoj ich schopností, dosiahnutie primeraného stupňa vzdelania, školskej pripravenosti a ich primeraného začlenenia do spoločnosti.

Školský podporný tím

Na škole pracuje aj školský podporný tím (ďalej len „ŠPT“) zložený zo školského špeciálneho pedagóga, pedagogických zamestnancov – asistenti učiteľa a pedagogických zamestnancov – triedni učitelia.

Činnosť tohto tímu sa riadi § 131 školského zákona, a § 84 písm. a) zákona 138/2019 Z. z., výkonovými a obsahovými štandardami odborných činností. Tento tím spolupracuje s CPaP Senica. V škole tím úzko spolupracuje s triednymi učiteľmi, učiteľmi, vedením školy, rodičmi a deťmi. Členovia tímu majú príslušnú kvalifikáciu a špecializované vzdelávania určené na výkon svojich funkcií a poskytujú deťom, rodičom a učiteľom rozličné podporné služby, riadia sa platnou legislatívou, pracovnou náplňou, školským vzdelávacím programom a sú metodicky podporovaní centrami poradenstva a prevencie v danom okrese. Pôsobenie týchto zamestnancov je plne v súlade s cieľmi výchovy a vzdelávania, so školským zákonom a najlepším záujmom detí predškolského veku.  Samotná činnosť tímu nepodlieha špeciálnemu súhlasu rodičov, ale predsa jeho činnosť je podporná, partnerská a otvorená, s vysokým štandardom etiky a transparentnosti a informačnou povinnosťou vo vzťahu k rodičom. 

Hlavnými oblasťami podpory sú v súlade s § 131 školského zákona prevencia, poradenstvo, rozvoj inkluzívneho vzdelávania, orientačná diagnostika, intervencia a krízová intervencia, reedukácia a metodická podpora a poradenstvo pedagogickým zamestnancom, rodičom . To môže zahŕňať preventívne programy a aktivity v triedach zamerané na zlepšenie klímy, mediáciu po konflikte alebo ťaživej situácii, podporu učiteľa počas výchovno-vzdelávacieho procesu, sociometrie, konzultácie  pre rodičov a zamestnancov, účasť na rodičovských združeniach a ďalšie. Práca a činnosť týchto zamestnancov je riadnou súčasťou výchovno-vzdelávacej činnosti a napĺňania cieľov výchovy a vzdelávania.

Škola na podporu výchovno-vzdelávacích potrieb detí predprimárneho vzdelávania podľa § 2 písm. h) školského zákona poskytuje podporu všetkým deťom, a to tak, že zabezpečuje podmienky, organizáciu a realizáciu výchovno-vzdelávacieho procesu spôsobom, ktorý primerane zodpovedá potrebám telesného, psychického a sociálneho vývinu detí v úzkej spolupráci so ŠPT:

Škola zároveň poskytuje špecifickú podporu aj deťom, ktorí podľa § 2 písm. i) majú špeciálne výchovno-vzdelávacie potreby, ktoré napĺňajú formou školskej integrácie.
Tá sa realizuje:
· v podmienkach všeobecnej podpory s využitím všeobecných podporných mechanizmov školského vzdelávacieho programu, keď učitelia vytvárajú v triedach
takú atmosféru spolupráce, slobody a  zodpovednosti,  podpory a diferencovaného prístupu
 v hodnotení a metódach, že dieťa dokáže účinne napredovať bez ďalších úprav,
· v rámci vytvárania individuálneho vzdelávacieho programu podľa § 7a školského
zákona, pričom sa realizuje úpravou podmienok, obsahov, foriem, metód a prístupov vo výchove a vzdelávaní, uplatnenie ktorých je nevyhnutné na rozvoj schopností alebo osobnosti dieťaťa/žiaka, aby dosiahol primeraný stupeň vzdelania a začlenenie do spoločnosti,
· spoluprácou s ďalšími subjektmi a sieťovaním sa s CPP, políciou, sociálnou kuratelou,
lekármi a ďalšími organizáciami pre komplexnejšiu podporu všetkých detí.
Individuálny vzdelávací program dopĺňa a upravuje tento školský vzdelávací program a zahŕňa:
a) vyšetrenie v centre poradenstva a prevencie (zväčša na odporúčanie ŠPT a triedneho učiteľa) a stanovenie ŠVVP a následných odporúčaní úprav,
b) vypracovanie formálneho dokumentu v súčinnosti s triednym učiteľom a súhlasom
rodiča,
c) úzku spoluprácu a spoločné stretnutia podľa potreby rodiča, dieťaťa, učiteľa, prípadne asistenta.

V Senici, 01.09.2026                                                      Mgr. Marta  Haslová,  riaditeľka MŠ

